samantala namang naglalaruan ay naghihikab at nabubugnot ang kalihim. ang ginagawa sa umagang iyon ay ang pagpapalitpalit ng bayang dapat kalagyan ng mga kawani, mga pag aalis sa katungkulan, pagpapatapon sa malayong lupa, pagbibigay ng biyaya at ibp., ngunit hindi pa dumarating sa malaking usapang inaantay ng lahat, ang ukol sa kahilingan ng mga nag aaral na pahintulutan silang makapagtayo ng isang academia ng wikang kastila. ang isang kawaning may mataas na katungkulan, si don custodio at isang prayleng nakatungo at waring may iniisip may kabigatan ang loob (. fernandez ang kaniyang pangalan) ay nangagtatalong marahan ang usapan, samantalang payaot dito sila sa dalawang dulo ng salas. sa isang silid na kalapit ay nadidingig ang tunog ng mga bola ng billar, tawanan, halakhakan, ang boses ni simoun; itoy nakikipagbillar kay ben zayb. si. camorra ay biglang nagtindig.